Vladimir Tell
Vladimir Tell (27. juuli 1899 Tallinn – 2. märts 1925 Tallinn) oli Eesti jalgpallur. Ta mängis Eesti jalgpallikoondises 11 kohtumist ning lõi 5 väravat. Ta osales muu hulgas Eesti jalgpallikoondise esimeses ametlikus mängus, mis peeti 17. oktoobril 1920 Soomega. 24. juunil 1923. Leedu vastu lõi ta Eesti jalgpallikoondise läbi aegade esimese kübaratriki. Mängu 1. minuti värav on Eesti koondise ajaloo kiireim värav. 1924. aasta kevadel haigestus Tell tiisikusse ning suri 2. märtsil 1925 Tallinnas.